[pic] | EUROOPA ÜHENDUSTE KOMISJON |

Brüssel, 26.5.2008

KOM(2008) 322 (lõplik)

KOMISJONI TEATIS NÕUKOGULE

energiaühenduse ministrite nõukogu selgitustega päevakorra kohta (Brüssel, 27. juuni 2008)

KOMISJONI TEATIS NÕUKOGULE

energiaühenduse ministrite nõukogu selgitustega päevakorra kohta (Brüssel, 27. juuni 2008)

Energiaühenduse ministrite nõukogu koguneb 27. juunil 2008 Brüsselis. Komisjon esitab nõukogule selgitustega päevakorra, kus viidatakse erinevatele punktidele; nende päevakorrapunktide puhul, mis on seotud õigusliku toimega otsuste vastuvõtmisega, on selgitustega päevakorrale lisatud ettepanek nõukogu otsuse kohta.

Kõnealune selgitustega päevakord järgneb ministrite nõukogu kohtumist käsitleva päevakorra eelnõule.

1. Arutamisele mittekuuluvad punktid („A”-punktid: 1.1–1.6)

1.1. Aruanne energiaühenduse tööprogrammi rakendamise kohta (teadmiseks)

Komisjon võtab aruannet arvesse.

1.2. Energiaühenduse aastaaruanne 2007 (teadmiseks)

Komisjon võtab aastaaruannet arvesse.

1.3. Otsus direktori finantsalaste kohustuste täitmise kohta ( nõukogule otsuse tegemiseks )

Komisjon kiidab direktori finantsalaste kohustuste täitmise heaks vastavalt nõukogu otsusele ühenduse ühise seisukoha kehtestamise kohta energiaühenduse ministrite nõukogus[1].

1.4. Otsus komisjoni 9. novembri 2006. aasta otsuse (millega muudetakse piiriüleses elektrikaubanduses võrkudele juurdepääsu tingimusi käsitleva määruse (EÜ) nr 1228/2003 lisa) rakendamise kohta ( nõukogule otsuse tegemiseks )

Komisjon kiidab otsuse heaks vastavalt nõukogu otsusele ühenduse ühise seisukoha kehtestamise kohta energiaühenduse ministrite nõukogus[2].

1.5. Alalise kõrgetasemelise töörühma järeldused (alalise kõrgetasemelise töörühma 8. ja 9. kohtumine) (teadmiseks)

Komisjon kiidab järeldused heaks.

1.6. Energiatõhususe töörühma esimehe aruanne praegu võetavate meetmete kohta (teadmiseks)

Komisjon võtab aruannet arvesse.

2. Energiaühenduse asutamislepingu rakendamine (teadmiseks)

Komisjon võtab aruandeid arvesse.

3. Vaidluste lahendamine asutamislepingu kohaselt (nõukogule otsuse tegemiseks)

Komisjon kiidab heaks menetlusdokumendi vastavalt nõukogu otsusele ühenduse ühise seisukoha kehtestamise kohta energiaühenduse ministrite nõukogus[3].

4. Varustuskindlus (teadmiseks)

Märgitakse, et käesolev punkt kuulub arutamisele ja praeguses etapis ei oodata ühegi ametliku otsuse tegemist.

Komisjon rõhutab arutelu käigus, kui oluline on osapoolte jaoks rakendada direktiivi 2005/89/EÜ elektrienergia varustuskindluse ja infrastruktuuriinvesteeringute kohta ning direktiivi 2004/67/EÜ, mis käsitleb maagaasitarnete kindluse tagamise meetmeid, enne 31. detsembrit 2009, nagu on otsustatud. Sel eesmärgil toetab komisjon põhimõtteliselt koostöörühma loomist, mille koosseis ja toimimine täpsustatakse menetlusdokumendis, mille sekretariaat peab ministrite nõukogule otsuse tegemiseks esitama 2008. aasta detsembriks. Kõnealuses menetlusdokumendi kavandis peab olema ka ettepanek energiaühenduse asutamislepingu vastastikust abi käsitlevate artiklite 44–46 rakendamise korra kohta.

5. Energiaühenduse naftamõõde (teadmiseks)

Märgitakse, et käesolev punkt kuulub arutamisele ja praeguses etapis ei oodata ühegi ametliku otsuse tegemist.

Komisjon toetab arutelu käigus naftamõõtme arendamist energiaühenduses kahe põhikomponendiga.

Esiteks, naftafoorumi loomine peaks võimaldama piirkondlike naftaga seotud infrastruktuuriprojektide arutamist ja edendamist ning piirkondlike naftaturgude arendamist.

Teiseks, naftamõõde peaks võimaldama ELi õigusaktide rakendamist naftasektoris. Mitmeid olemasolevaid asutamislepingu sätteid ja lepingus osutatud ELi õigusakte hakataks kohaldama naftasektoris. Muuhulgas saaks üle võtta uusi ELi õigusakte, nagu direktiivi 2006/67/EÜ, millega liikmesriike kohustatakse säilitama toornafta ja/või naftatoodete miinimumvarusid. Viimatinimetatud direktiivi rakendamine parandaks varustuskindluse piirkondlikku taset ning oleks oluliseks ettevalmistavaks meetmeks ühinemise või ühinemiseks valmistumise puhul.

6. Energiaühenduse laienemisprotsess (teadmiseks)

Vastavalt nõukogu otsuse (millega komisjonil lubatakse pidada läbirääkimisi seoses Moldova, Norra, Türgi ja Ukraina energiaühendusega ühinemist käsitlevate üksikasjadega ning energiaühenduse asutamislepingusse tehtavate seonduvate muudatustega) vastuvõtmisele esitab Euroopa Komisjon hetkeseisu kohta aruande, milles viidatakse sammudele, mis viiksid ametlike läbirääkimiste alustamiseni.

7. Taastuvad energiaallikad (teadmiseks)

Komisjon teeb ettekande energia- ja kliimapaketi arutelu hetkeseisu kohta.

[1] Nõukogu otsus XX

[2] Nõukogu otsus XX

[3] Nõukogu otsus XX